open-index/open-wikipedia-markdown huggingface dataset:
Charles Gordon Fullerton

**Charles Gordon Fullerton** (* 11. október 1936, Rochester, New York, USA – † 21. august, 2013, Lancaster, Kalifornia) bol americký kozmonaut z programu MOL a letov s raketoplánmi (Shuttle Mission).

## Život
### Mladosť a výcvik
Po základnej a strednej škole nasledovalo vysokoškolské štúdium. Na kalifornskom technologickom inštitúte (California Institute of Technology) ukončil štúdium v roku 1967 s diplomom strojného inžiniera. Potom absolvoval letecký výcvik na základni Edwards Air Force Base (USAF, Aerospace Research Pilot School, Edwards AFB). V roku 1966 bol vybraný pre program MOL a v roku 1969 sa dostal do siedmej skupiny amerických kozmonautov v NASA. V tom čase už podplukovník amerického vojenského letectva Charles Fullerton bol ženatý (manželka Marie Jeannete) a mal dve deti, dcéru Molly a syna Andrewa.

### Lety do vesmíru
Ako 106. človek, odštartoval plukovník USAF Fullerton do vesmíru na palube raketoplánu Columbia na jar roku 1983. Bol to tretí testovací let STS-3 so štartom na myse Canaveral, na programe boli testy manipulátora RMS. Veliteľom lode bol kozmonaut Jack Lousma, leteli iba dvaja.

Po druhýkrát letel v raketopláne Challenger o 3,5 roku neskôr už ako veliteľ letu. V sedemčlennej posádke boli okrom neho plukovník Roy Bridges, Dr. Karl Henize, Dr. Franklin Musgrave, Dr. Anthony England, Dr. Loren Acton a Dr. John-David Bartoe. Počas letu vypustili a neskôr zase zachytili malú družicu PDP. Hlavným a splneným cieľom, bolo vyniesť ďalšiu časť laboratória Spacelab.

Vo vesmíre počas svojich dvoch letov strávil 15 dní. 

* STS-3  Columbia ( 22. marec 1982 – 30. marec 1982)
* STS-51-F  Challenger (29. júl 1985 – 6. august 1985)

### Po letoch
V rôznych riadiacich funkciách zotrval až do roku 2007 v NASA v Houstone, a na základni Edwards.

## Literatúra
*

## Iné projekty

## Externé odkazy
*  Fullerton, Ch.G. v Malej encyklopédii kozmonautiky

Kategória:Kozmonauti USA
Kategória:Absolventi California Institute of Technology
Kategória:Osobnosti z Rochestru (New York)
Overijssel

**Overĳssel** je holandská provincia, ktorá sa nachádza na severovýchode krajiny. Hlavným mestom provincie je Zwolle. Ďalšími veľkými mestami sú Almelo, Deventer, Enschede a Hengelo. 

## Iné projekty

## Externé odkazy
* oficiálne stránky provincie
The Masters

**Turnaj majstrov**, ktorý sa bežne nazýva aj **The Masters** alebo **The US Masters** (mimo Spojených štátov), je jeden zo štyroch hlavných šampionátov v mužskom profesionálnom golfe a prvý z nich v roku. Finálové kolo Masters sa vždy hrá druhú nedeľu v apríli.

Kategória:Golfové turnaje
Zéland (Holandsko)

**Zéland** alebo **Zeeland** je holandská provincia, ktorá sa nachádza v juhozápadnej časti krajiny. Hlavným mestom provincie je Middelburg. Provincia má 380 000 obyvateľov a rozlohu , z čoho  tvorí voda. Dôležitou zložkou príjmu pre provinciu je turizmus. Región je atraktívny najmä pre nemeckých turistov, ktorých lákajú zélandské pláže.

## Iné projekty

## Externé odkazy
* Oficiálne stránky provincie  

Kategória:Provincie v Holandsku
Severné Brabantsko

**Severné Brabantsko** alebo **Severný Brabant** je holandská provincia, ktorá sa nachádza na juhu krajiny. S rozlohou  je to najväčšia holandská provincia. Susedí na juhu s Belgickom, na východe s provinciou Limbursko a na západe s provinciou Zéland.

## Iné projekty

## Externé odkazy
* Oficiálne stránky provincie 

Kategória:Provincie v Holandsku
Juhobáčsky obvod

thumb|right|Juhobačský obvod v strede Vojvodiny
thumb|right|Mapa obvodu
thumb|right
**Juhobáčsky obvod** (sr. *Južnobački okrug*, Јужнобачки округ, chorv. *Južnobački okrug*, maď. *Dél Bácskai Körzet*, sla. Јужнобачки окрух, rum. *Districtul Backa de Sud*) sa nachádza na juhu Báčky a v severnej časti Sriemu, v severnej srbskej autonómnej oblasti Vojvodina. Žije tu okolo 593 000 obyvateľov. Hlavné mesto okruhu je Nový Sad, ktorý je zároveň hlavným a najväčším mestom Vojvodiny.

## Správne členenie
* Srbobran
* Bač
* Bečej
* Vrbas
* Báčska Palanka
* Báčsky Petrovec
* Žabalj
* Titel
* Temerin
* Beočin
* Sremski Karlovci

Mesto Nový Sad je rozdelené na samosprávy:
* Nový Sad
* Petrovaradin

## Etnické skupiny
* Srbi (69,06 %)
* Maďari (9,28 %)
* Slováci (4,65 %)
* Čiernohorci (2,92 %)
* Juhoslávci (2,68 %)
* Chorváti (2,02 %)
* Rusíni (1,25 %)
* Cigáni (1,01 %)

## Kultúra
Prvá srbská základná škola tu bola založená v roku 1703 v meste Bečej, gymnázium v roku 1793 v meste Sremski Karlovci. V Novom Sade sa nachádza *Matica Srpska* – centrum pre najstaršiu kultúrnu a vedeckú náuku Srbov. Bola založená v roku 1826 v Budapešti, do Nového Sadu bola premiestnená v roku 1864. Srbské národné divadlo vzniklo v roku 1861.

## Ekonomika
V obvode prevládajú tieto priemyselné odvetvia: chemický, ropný, strojársky priemysel na výrobu nástrojov a elektroporcelánu, textilný, potravinársky a stavebný.

Kategória:Obvody v Srbsku
Kategória:Vojvodina
Kobe Bryant

**Kobe Bean Bryant** (* 23. august 1978, Philadelphia, Pensylvánia, USA† 26. január 2020, Calabasas, Kalifornia) bol profesionálny americký basketbalista, ktorý hral za klub Los Angeles Lakers v NBA.

## Životopis
Po skončení strednej školy ho v roku 1996 draftoval Charlotte Hornets vo veku 17 rokov, ale hneď bol vymenený do klubu Los Angeles Lakers za Vlade Divaca. V NBA debutoval ako najmladší hráč v histórii a v jeho úvodnej sezóne ukázal svoj talent. Skvele si na ihrisku rozumel so Shaquillom O'Nealom. Mimo neho si neboli až tak blízki. Väčšie úspechy s Lakers dosiahol keď sa trénerom stal Phil Jackson v roku 1999. Stal sa trojnásobným šampiónom NBA v rokoch 2000, 2001, 2002. Po odchode O'Neala v sezóne 2003-04 sa stal lídrom tímu LA Lakers. Stal sa najlepším strelcom ligy v ročníkoch 2005/06 a 2006/07. 22. januára 2006 zaznamenal 81 bodov proti Torontu Raptors a týmto výkonom sa zapísal na druhé miesto v histórie za Wilta Chamberlaina a jeho 100 bodov v jednom zápase. Drží tiež viaceré individuálne rekordy. Do nedávna držal rekord v počte trojok v jednom zápase - 12 (t. j. 36 bodov). Stephen Curry tento rekord prekonal 7. novembra 2016.

V sezóne 2007/08 sa stal držiteľom MVP (Most Valuable Player preklad: Najužitočnejší hráč) a jeho tím sa dostal do finále ligy. Bol členom víťazného tímu USA v basketbale na OH 2008 v Pekingu a na MS v 2007. Od jeho druhého ročníka v profilige bol každý rok účastníkom All-Star Game a v rokoch 2002, 2007, 2009 a 2010 sa stal MVP tohto zápasu (v roku 2009 spolu s Shaquillom O'Nealom), čím vyrovnal rekord Boba Petita v počte MVP All-Star Game.

V roku 2003 sa Kobe Bryant dostal na titulné stánky, keď bol obvinený zo sexuálneho násilia. Bryant pripustil pohlavný styk so žalobkyňou, ale odmietol akékoľvek sexuálne násilie. Ale v septembri 2004 žalobkyňa odmietla svedčiť a prípad bol vyriešený mimosúdne.

Dňa 19. novembra 2009 dal v zápase s Chicago Bulls 21 bodov a stal sa tak druhým najlepším strelcom v histórii Los Angeles Lakers.
 
V novembri 2015 oznámil, že po sezóne skončí s basketbalovou kariérou. V svojom poslednom zápase zaznamenal 60 bodov. 

Kobe Bryant zomrel 26. januára 2020 v meste Calabasas v štáte Kalifornia po páde helikoptéry. Informovala o tom stránka *TMZ*. Podľa dostupných informácií boli v tom čase spoločne s Bryantom vo vrtuľníku aj ďalší deviati ľudia, medzi nimi aj jeho dcéra. Haváriu nikto neprežil.

## Referencie

## Iné projekty

Kategória:Basketbalisti USA
Kategória:Hráči Los Angeles Lakers
Kategória:Basketbalisti afroamerického pôvodu
Kategória:Osobnosti USA afroamerického pôvodu
Kategória:Osobnosti z Philadelphie
Kategória:Obete leteckých nehôd
Like a Rolling Stone

**„Like a Rolling Stone“** je skladba od amerického speváka Boba Dylana, ktorá vyšla v roku 1965 ako singel k jeho albumu *[[Highway 61 Revisited]]*. Táto pieseň je považovaná za jednu z najvýznamnejších (nielen) Dylanových skladieb. Časopis *[[Rolling Stone]]* ju dal na prvé miesto v zozname 500 najlepších skladieb všetkých čias. V súčasnosti je táto skladba na prvej pozícii zoznamu 3000 najlepších skladieb aj na webovej stránke *[[Acclaimed Music]]*, v ktorá je prevádzkovaná združením hudobných kritikov z celého sveta. 

Bob Dylan zložil túto skladbu v jeden deň vo Woodstocku. Song bol pôvodne komponovaný vo waltzovom rytme, ktorý neskôr zmenil na 4/4 takt. Prvú nahrávku skladby Dylan vyrobil v produkcii Toma Wilsona 15.-16. júna 1965. Skladbu s ním nahrávali hudobníci Mike Bloomfield, Al Kooper (Hammond organ), Paul Griffin (klavír), Josef Mack a Bobby Gregg na bicích.

Singel „Like a Rolling Stone“ vyšiel 20. júla 1965. Aj napriek tomu, že skladba dvojnásobne presahovala štandardnú dĺžku, ktorú požadovali rádiá pre vysielanie stala sa už vtedy najväčším Dylanovým hitom, a zostala nasledujúce tri mesiace na vrchole amerických hitparád, kde ju na druhé miesto vytlačila iba skladba „Help!“ od skupiny The Beatles. Koncertný debut piesne Dylan naspieval 25. júla 1965 na legendárnom Newport Folk Festivale.

## Verzie skladby od Boba Dylana
Štandardnú štúdiovú nahrávku skladby môžeme nájsť na jeho piatich oficiálnych albumoch:
* *[[Highway 61 Revisited]]*
* *[[Bob Dylan's Greatest Hits]]*
* *[[Biograph (album)|Biograph]]*
* *[[The Essential Bob Dylan]]*
* *[[Dylan (2007 album)|Dylan]]*

Koncertné nahrávky skladby sú na albumoch:
* *[[Self Portrait]]*
* *[[Before the Flood]]*
* *[[Bob Dylan at Budokan]]*
* *[[MTV Unplugged (Bob Dylan album)|MTV Unplugged]]*
* *[[The Bootleg Series Vol. 4: Bob Dylan Live 1966, The "Royal Albert Hall" Concert]]*
* *[[The Bootleg Series Vol. 7: No Direction Home: The Soundtrack]]* (rovnaká nahrávka ako na verzii Live 1966)
* *[[Rock of Ages (album)|Rock of Ages]]* - album Dylanovej skupiny The Band

## Referencie


Kategória:Piesne Boba Dylana
Kategória:Piesne z 1965
Kategória:Signature song
Kategória:Skladby storočia
Grigorij Žatkovič

**Grigorij Žatkovič** (po rusínsky: Ґріґорій Жатковіч, ; * 2. december 1886, Holubina, Rakúsko-Uhorsko, dnes Ukrajina – † 26. marec 1967, Pittsburgh, USA) bol americký právnik a rusínsky politik, prvý guvernér Podkarpatskej Rusi.

## Životopis
Narodil sa v obci Holubina (Голубине – *Golubine*), vo vtedajšej Berežskej župe v Rakúsko-Uhorsku, dnes súčasť rajónu (okresu) Svaľava Zakarpatskej oblasti Ukrajiny. V roku 1891, keď mal päť rokov, emigroval s rodičmi do Spojených štátov. Strednú školu a univerzitu absolvoval v Pittsburghu (1907), doktorát z práva získal v roku 1910.

Žatkovičov otec, Pavol Žatkovič, bol zakladajúcim redaktorom významných rusínsko-amerických novín *Amerikansky Russky Viestnik.* Otcov vplyv ho priviedol k úlohe hovorcu Americkej národnej rady Uhro-Rusínov, ktorý vznikol 23. júla 1918. Žatkovič Rusínov zastupoval na stretnutí s americkým prezidentom Wilsonom, po ktorom Wilson uznal Rusínov za samostatný národ.

Žatkovič tiež rokoval s budúcim prezidentom Česko-Slovenska T.G. Masarykom o pripojení Podkarpatskej Rusi k vznikajúcemu štátu. Napriek rozdielnym názorom sa rusínska reprezentácia priklonila k pripojeniu k Česko-Slovensku a rovnaké riešenie zdieľali aj Dohodové mocnosti. Podľa vyjadrenia poslanca Gatiho (pozri referenciu) mu prof. Masaryk mu vraj 25. októbra 1918 sľúbil, že "ak sa Rusíni rozhodnú pripojiť k Česko-slovenskej republike, budú mať úplne autonómny štát; aj hranice budu tak stanovené, že Rusíni budú spokojní."

Na základe mierovej zmluvy zo St. Germain z 10. septembra 1919 sa potom Podkarpatská Rus stala súčasťou Česko-Slovenska. Zmluva ustanovovala, že Podkarpatská Rus bude autonómnou jednotkou. Napriek tomu sa tak po vzniku republiky nestalo.

26. apríla 1920 Masaryk ustanovil Žatkoviča prvým guvernérom Podkarpatskej Rusi, no vzhľadom na nesplnenie rusínskych požiadaviek na autonómiu 17. apríla 1921 rezignoval a zakrátko sa vrátil späť do Pittsburghu a ďalej sa venoval právnickej praxi.

Po návrate do USA sa krátko negatívne vyjadroval o česko-slovenskej politike voči Podkarpatskej Rusi, no počas druhej svetovej vojny svoj anti-česko-slovenský postoj prehodnotil a bol vydavateľom časopisu *The Carpathian* (19411943), v ktorom sa vyjadroval za obnovenie Česko-Slovenska s troma rovnoprávnymi národmi – Čechmi, Slovákmi a Rusínmi.

Zomrel v Pittsburghu v roku 1967. Zo Žatkovičovej pozostalosti sa zachovalo málo, po jeho smrti boli jeho zápisky spálené.

## Iné projekty

## Zdroje

* The Tragic Tale of Sub-Carpathian Ruthenia - Tragický príbeh Podkarpatskej Rusi 
* Gregory I. Zatkovich (1886-1967) - životopis 

Kategória:Česko-slovenskí politici
Kategória:Osobnosti USA rusínskeho pôvodu
Henry Warren Hartsfield

**Henry Warren Hartsfield, Jr.** (* 21. november 1933, Birmingham, Alabama, USA – † 17. júl 2014, League City, Texas) bol americký astronaut z programov Skylab a letov s raketoplánmi STS.

## Život
### Mladosť a výcvik
Po základnej a strednej škole absolvoval univerzitu v Auburne. Ukončil ju s titulom inžiniera fyziky. Po absolvovaní University of Tennessee bol vybraný pre vojenský program MOL. V roku 1969 bol zaradený do siedmej skupiny amerických kozmonautov. Bol vymenovaný do podporných posádok Skylab 2, Skylab 3 a Skylab 4. Koncom augusta 1977 odišiel z armády do zálohy, v NASA zostal a zacvičil sa pre lety raketoplánom. Do vesmíru vzlietol ako 109. človek. Plukovník amerického vojenského letectva bol ženatý a mal dve deti. Používal prezývku Hank.

### Lety do vesmíru
Po prvýkrát letel na palube raketoplánu Columbia vo štvrtom testovacom lete STS-4. Štart z Floridy, mysu Canaveral, veliteľom lode bol Thomas Mattingly. Let bol sčasti vojenský, ale niektoré experimenty boli civilné (napr. od študentov univerzity z Utahu). Pristáli na základni Edwards Air Force Base v Mohavskej púšti v Kalifornii.

Po druhýkrát vzlietol už ako veliteľ koncom leta roku 1984 v raketopláne Discovery. Štart prebehol zo zvyčajného kozmodrómu na myse Canaveral. Posádku Discovery tvorili Henry Hartsfield (veliteľ), Michael Coats (druhý pilot), letoví špecialisti Dr. Judith Resniková, Dr. Steven Hawley a Richard Mullane a konečne „prvý cestujúci“ v raketopláne, Charles Walker, inžinier z firmy McDonnell Douglas. Vypustili družice SBS 4, Leasat 2 a Telstar 3. Návrat bol na základňu Edwards. 

Tretí, a svoj posledný let, absolvoval na palube raketoplánu Challenger v jeseni roku 1985 opäť ako veliteľ letu. Na palube bolo 8 kozmonautov: veliteľ Henry Hartsfield, pilot pplk. Steven Nagel, plk. James Buchli, plk. Guion Bluford, lekárka Dr. Bonnie Dunbarová, Dr. Wubbo Ockels z Holandska a nakoniec dvaja Nemci, Dr. Ernst Messerschmid a Dr. Reinhard Furrer. Na obežnej dráhe vypustili družicu GLOMR a oživili laboratórium Spacelab. Aj tentokrát pristáli na základni Edwards.

* STS-4  Columbia   ( 27. jún 1982 – 4. júl 1982)
* STS-41-D Discovery  (30. august 1984 – 5. september 1984)
* STS-61-A Challenger (30. október 1985 – 6. november 1985)

### Po letoch
Po troch letoch a 20 dňoch strávených na orbite Zeme zostal v NASA až do roku 1999. Žil v Houstone.

## Literatúra
*

## Externé odkazy
*  Hartsfield, H.W. v Malej encyklopédii kozmonautiky

Kategória:Kozmonauti USA
Kategória:Osobnosti z Birminghamu (Alabama)
William Benjamin Lenoir

**William Benjamin Lenoir** (* 14. marec 1939, Miami, Florida, USA – † 26. august 2010, Sandoval County, Nové Mexiko) bol americký astronaut z programov Skylab a letov s raketoplánmi STS.

## Život
### Mladosť a výcvik
Po základnej a strednej škole absolvoval technologický inštitút v Massachusetts (Massachusetts Institute of Technology) roku 1961 a získal titul inžiniera elektrotechniky. V roku 1965 získal v rovnakom odbore doktorát. O dva roky neskôr, v roku 1967, bol vybraný do šiestej skupiny amerických astronautov. Po výcviku bol zaradený do záložných posádok Skylab 3 a Skylab 4. Po ukončení programu sa preškolil na lety s raketoplánmi. Bol ženatý a má dve deti.

### Let do vesmíru
Do vesmíru sa dostal iba raz, na jeseň roku 1982 na palube raketoplánu Columbia a stal sa tak 114  kozmonautom Zeme. Columbia pri svojom piatom lete, tentoraz päťdennom so štartom na floridskom myse Canaveral mala na svojej palube štvorčlennú posádku v zložení Vance Brand, Robert Overmyer, dr. Joseph Allen a  dr. William Lenoir. Počas letu vypustili družice SBC-3 a  Anik C1 a v poriadku pristáli na základni Edwards Air Force Base v Kalifornii.

* STS-5 Columbia (11. november 1982 – 16. november 1982)

### Po letoch
V roku 1989 pracoval v administratíve NASA. Od roku 1993 bol viceprezidentom firmy Booz, Allen & Hamilton, Inc., Applied Systems Div., Bethesda.

## Literatúra
*

## Externé odkazy
* Nekrológ na SME.sk
*   William Lenoir v encyklopédii SPACE-40

Kategória:Kozmonauti USA
Kategória:Program Apollo Applications
Kategória:Program Skylab
Kategória:Absolventi MIT
Kategória:Osobnosti z Miami
Augusta (Georgia)

**Augusta** je mesto v štáte Georgia v Spojených štátoch amerických. 
Má rozlohu 793 km². Každoročne sa na ihrisku Augusta National Golf Club v apríli hráva prvý zo štyroch golfových hlavných turnajov na PGA Tour The Masters.

## Osobnosti mesta
* Woodrow Wilson (* 1856 – † 1924), 28. prezident USA
* James Brown (* 1928 – † 2006), spevák, hudobný skladateľ a vydavateľ 
* Jessye Normanová (* 1945), operná speváčka
* Hulk Hogan (* 1953),  herec a bývalý profesionálny wrestler
* Faith Prince (* 1957), herečka a speváčka
* Susan Leigh Stillová-Kilrainová (* 1961), astronautka
* Laurence Fishburne (* 1961), herec
* Amy Grant (* 1961), speváčka a textárka
* Josh Kelley  (* 1980), spevák a skladateľ

## Partnerské mestá
*  Biarritz, Francúzsko
*  Takarazuka, Hjógo, Japonsko

## Referencie

## Iné projekty


Kategória:Mestá v Georgii
Škoda 13 T

náhľad|vpravo|Prvá električka Škoda 13 T pri predstavovaní verejnosti na brnianskom námestí Svobody

**Škoda 13 T** je model českej nízkopodlažnej električky. Bola vyvinutá pre Brno, vychádza však z typu 14 T, ktorý bol skonštruovaný pre Prahu. Od svojho predchodcu sa odlišuje iba v určitých drobnostiach. Design električky navrhla firma *Porsche Design Group*, dcérska spoločnosť automobilky Porsche.

## Konštrukcia
náhľad|vpravo|Interiér vozidla 13 T

13T je jednosmerná šesťnápravová a čiastočne nízkopodlažná električka. Skladá sa z piatich článkov, ktoré sú navzájom spojené kĺbom a krycími mechmi. Nízkopodlažný je druhý a štvrtý článok, ktoré sú zavesené medzi ostatné články. Neotočné hnacie podvozky sa nachádzajú pod krajnými článkami a prostredným článkom.

Pre vstup a výstup cestujúcich slúži šesť výsuvných dverí na pravej strane vozňovej skrine. Nízkopodlažné články majú dvoje dvojkrídlové dvere, krajné články vždy jedny jednokrídlové. Na rozdíel od pražskej verzie električky (14T) nevedú predné dvere do kabíny vodiča, ale do priestoru pre cestujúcich. Taktiež má obrátenú polaritu napájania.

Vozne sú vybavené digitálnymi informačnými panelmi. V interiéri sa nachádzajú ďalšie dva obojstranné LCD displeje, ktoré sú určené pre informácie o trase a pre reklamu. Kabína vodiča je plne klimatizovaná; nachádzajú sa tu tiež dva monitory kamerového systému (4 kamery snímajú exteriér vozidla, 4 interiér).

## Technické parametre
náhľad|vpravo|Zadné čelo 13 T

* Dĺžka (bez spriahadiel): 
* Šírka: 
* Výška: 
* Miest celkom: 193
** na sedenie: 68
** na státie: 125 (pri 5 os/m2)
* Výkon motorov: 6 x 90 kW
* Max. rýchlosť: /h

## Prevádzka

## Iné projekty

## Referencie

## Externé odkazy
* Článok s fotografiami o dodaní prvej električky 13 T do Brna 
* Fotogaléria

13T
Kategória:Dráhové vozidlá vyrábané od roku 2007
Kategória:Kĺbové električky
Zenit

**Zenit** môže byť:
* v astronómii poloha hviezdy alebo iného nebeského telesa priamo nad pozorovateľom, pozri zenit (astronómia) 
* slovenská súťaž stredoškolákov, pozri ZENIT (súťaž)
* ruský futbalový klub, pozri Zenit Petrohrad
* jednotka osobitného určenia KGB nasadená na začiatku vojny v Afganistane, pozri Zenit (KGB)
* slovenský časopis, pozri Zenit (časopis)
* ukrajinsko-ruská nosná raketa, pozri Zenit (nosná raketa)
* značka sovietskych a ruských fotoaparátov, pozri Zenit (fotoaparát)
* hudobná skupina, pozri Zenit (hudobná skupina)
Bruce McCandless

**Bruce McCandless** (* 8. jún 1937, Boston, Massachusetts, USA† 21. december 2017, Los Angeles, Kalifornia) bol americký astronaut z&nbsp;programov Skylab a letov s&nbsp;raketoplánmi STS.

## Životopis
### Mladosť a výcvik
Po základnej a strednej škole absolvoval akadémiu amerického vojenského námorníctva (U.S. Naval Academy), potom pokračoval v štúdiu na Stanfordovej univerzite, ktorú ukončil v roku 1965 s titulom inžiniera elektrotechniky. Bol vybraný do piatej skupiny amerických kozmonautov NASA v roku 1966. Po výcviku sa zaradil do záložnej posádky Skylabu 2 a potom sa zaškolil na lety s raketoplánmi. Vzdelanie si ešte doplnil na univerzite v Houstone. Je ženatý a má dve deti.

### Lety do vesmíru
[náhľad|vľavo|Táto slávna fotografia zobrazuje McCandlessa pri použití nepripútaného MMU (Manned Maneuvering Unit) počas letu [STS-41-B v roku 1984.]]
;STS-41-B
Osemnásť rokov od vstupu do NASA, vo februári 1984, prvýkrát odštartoval do vesmíru na palube raketoplánu Challenger, pri osemdennej misii STS-41-B, desiatom lete raketoplánu vôbec. Posádku raketoplánu tvorili: Vance Brand, Robert Gibson, Bruce McCandless, Ronald McNair a Robert Stewart. Počas letu boli vypustené družice Westar 6, Palapa B2, tie však nezačali fungovať. 

Tento let však predsa len zaznamenal jeden úspech - počas neho bol vykonaný vôbec prvý nepripútaný výstup do otvoreného kozmu. Vykonal ho Bruce McCandless a fotografia z tohto výstupu sa stala celosvetovo populárna. Pozmenená fotografia sa objavila aj na obale albumu *Safe Trip Home* britskej speváčky Dido, kvôli čomu bol vedený súdny proces.

Štart aj pristátie boli na Floride na Kennedyho vesmírnom stredisku.

;STS-31
Na druhý let do vesmíru čakal ďalších 6 rokov. Letel v raketopláne Discovery na jar 1990, počas päťdenného letu vypustili Hubblov vesmírny ďalekohľad. Posádka: Loren Shriver, Charles Bolden, McCandless,  Steven Hawley a Kathryn Sullivanová. Štartovali na Floride, pristáli na základni Edwards Air Force Base v Kalifornii.

Počas svojich dvoch letov vo vesmíre strávil 13 dní a je zapísaný ako 133. kozmonaut Zeme. 

*STS-41-B  Challenger  (3. február 1984 – 11. február 1984)
*STS-31  Discovery  (24. apríl 1990 – 29. apríl 1990)

### Po letoch
Pol roka po lete vo svojich 53 rokoch z NASA odišiel. V roku 1993 sa zamestnal vo firme Martin Marietta Astronautics Co. v Denveri.

## Referencie

## Literatúra
*

## Externé odkazy
*  McCandless, B. v Malej encyklopédii kozmonautiky

Kategória:Kozmonauti USA
Kategória:Letci USA
Kategória:Príslušníci United States Navy
Kategória:Program Skylab
Kategória:Absolventi Stanford University
Kategória:Osobnosti z Bostonu (Massachusetts)
Kategória:Osobnosti NASA
Robert Franklyn Overmyer

**Robert Franklyn „Bob“ Overmyer** (* 14. júl 1936, Lorain, Ohio, USA – † 22. marec 1996, Duluth, Minnesota) bol americký astronaut z programov MOL, Sojuz-Apollo a letov s raketoplánmi STS. 

## Život
### Mladosť a výcvik
Po základnej a strednej škole v roku 1958 absolvoval fyzikálnu fakultu na Baldwin-Wallace College. Potom vyštudoval už s titulom leteckého inžiniera námornú postgraduálnu školu (U.S. Naval Postgraduate School), ukončil ju v roku 1964. Od 30. júna 1966 sa stal členom USAF pre program MOL-2. Od 14. augusta 1969 bol preradený do NASA k americkým kozmonautom. Bol členom podpornej posádky medzinárodného programu Sojuz-Apollo. Potom sa preškolil na lety s raketoplánom. V čase štartu sa stal 112. kozmonautom Zeme. Bol ženatý a mal tri deti.

### Lety do vesmíru
Po prvýkrát letel na raketopláne Columbia na jeseň roku 1982. Išlo o päťdennú misiu STS-5, počas ktorej posádka vypustila družice SBS-3 a Anik C3. Veliteľom bol Vance Brand, v štvorčlennej posádke boli tiež Dr. Joseph Allen a Dr. William Lenoir. Štartovali z Kennedyho vesmírneho strediska na myse Canaveral, pristáli na základni Edwards Air Force Base v Kalifornii.

O tri roky neskôr bol v posádke siedmeho letu raketoplánu Challenger, misie STS-51-B. Hlavným a splneným cieľom bola aktivácia európskeho laboratória Spacelab 3. Posádku Challengeru tvorili veliteľ plk. Robert Overmyer, ďalej potom plk. Frederick Gregory, Dr. William Thornton , Dr. Norman Thagard, Dr. Don Lind, Dr. Lodewijk van den Berg a Dr. Taylor Wang. Na palube so sebou mali tiež niekoľko zvierat. Štart aj cieľ boli zhodné s predchádzajúcim letom.

Počas svojich dvoch letov strávil vo vesmíre 12 dní.

*STS-5 Columbia ( 11. november 1982 – 16. november 1982)
*STS-51-B Challenger ( 29. apríl 1985 – 6. máj 1985)

### Po letoch
Rok po svojom druhom lete od NASA vo svojich 50 rokoch odišiel. Prešiel do firmy McDonnell Douglas Corp., Space Station Div. Tragicky zahynul pri havárii experimentálneho lietadla Cirrus VK-30 v Duluth o desať rokov neskôr.

## Literatúra
*

## Externé odkazy
*  Robert Overmyer v encyklopédii SPACE-40

Kategória:Narodenia v 1936
Kategória:Úmrtia v 1996
Kategória:Kozmonauti USA
Kategória:Osobnosti z Ohia
Kategória:Príslušníci United States Air Force
Zoznam miest v Írsku

**Zoznam miest v Írsku** obsahuje predovšetkým abecedne usporiadaný zoznam všetkých oficiálne určených miest v Írsku. V ďalšej časti je zahrnutý prehľad najľudnatejších miest štátu, ako aj prehľad najväčších aglomerácií a urbanizovaných území.

## Abecedný zoznam miest

## Zoznam najľudnatejších miest

## Zoznam najväčších aglomerácií

Kategória:Mestá v Írsku
Írsko
Kategória:Írske zoznamy
Dobrodružstvá Sherlocka Holmesa

***Dobrodružstvá Sherlocka Holmesa*** je zbierka dvanástich príbehov, ktoré napísal Arthur Conan Doyle, a v ktorých účinkuje jeho slávny detektív Sherlock Holmes. Do slovenčiny ich preložil Alfonz Bednár. Pôvodne boli publikované ako samostatné príbehy v časopise *Strand* v období od júla 1891 do júla 1892. V Anglicku bola kniha vydaná 14. októbra 1892 vydavateľstvom *George Newnes Ltd.*, a v Spojených štátoch ju 15. októbra vydali vo vydavateľstve *Harper*. Prvotný náklad predstavoval 14 500 kusov. V Sovietskom zväze roku 1929 knihu zakázali kvôli okultizmu, i keď knižka sa takej téme nevenuje buď vôbec alebo len veľmi málo. Neskoršie bol tento zákaz zrušený.

## Obsah
**[[Škandál v Čechách]]* (A Scandal in Bohemia)
**[[Spolok červených hláv]]* (The Adventure of the Red-Headed League)
**[[Prípad totožnosti]]* (A Case of Identity) 
**[[Prípad Boscombského údolia]]* (The Boscombe Valley Mystery)
**[[Päť pomarančových jadierok]]* (The Five Orange Pips) 
**[[Žobrák s vykrútenou perou]]* (The Man with the Twisted Lip) 
**[[Modrý drahokam]]* (The Adventure of the Blue Carbuncle)
**[[Strakatý pás]]* (The Adventure of the Speckled Band)
**[[Inžinierov palec]]* (The Adventure of the Engineer's Thumb)
**[[Urodzený ženích]]* (The Adventure of the Noble Bachelor)
**[[Berylová korunka]]* (The Adventure of the Beryl Coronet)
**[[Dom pri Medených bukoch]]* (The Adventure of the Copper Beeches)

## Referencie

## Iné projekty

## Externé odkazy
*The Sherlock Holmes Museum 221b Baker Street, London England. 

Kategória:Knihy Arthura Conana Doyla
Kategória:Knihy z 1892
Kategória:Detektívna literatúra
Kategória:Sherlock Holmes
Chinaski

**Chinaski** je česká pop rocková skupina, ktorá vznikla v roku 1987 pod názvom *Starý hadry*, založili ju Pavel Grohman a Michal Novotný (neskôr pod pseudonymom Malátný). Do kapely v roku 1989 prišli dvaja spolužiaci Michala Novotného z DAMU, dlhoročný frontman Peter Rajchert a Jiří Seydler. V roku 1994 sa pod vplyvom Charlese Bukowského premenovali na Chinaski a vydali rovnomenný debutový album. V októbri 1995 bol k piesni *Pojď si lehnout* natočený prvý videoklip skupiny. Jeho réžie sa ujal Jan Hřebejk.

Bubeník skupiny Pavel Grohman zahynul 25. júla 2008 vo veku 38 rokov pri dopravnej nehode na motorke.

20. novembra 2017 kapela vyhlásila, že v doterajšom zložení končí. Posledný koncert Chinaski v tejto zostave sa konal 18. decembra 2017 v Brne (CZ).

## Členovia skupiny
* náhľad|Michal MalátnýMichal Malátný (Novotný) – gitara, spev
* František Táborský – sólová gitara, spev
* Tomi Okres
* Lukáš Pavlík
* Jan Steinsdörfer

## Bývalí členovia
* Otakar „Marpo“ Petřina – bicie (20092017)
* Pavel Grohman († 2008) – bicie
* Ondřej Škoch – gitara
* Štěpán Škoch – saxofón, spev
* Petr Kužvart – trúbka, spev
* Petr Rajchert
* Adam Stivín
* Marcela Chmelířová
* Martin Kulhavý
* Jiří Seydler

## Diskografia
* *Chinaski*, 1995
* *St. hadry*, 1997
* *Dlouhej kouř*, 1997
* *1. signální*, 1999
* *Na na na a jiné popjevky*, 2000
* *Originál*, 2002
* *Premium 19932003*, 2003
* *Docela vydařenej den*, 2004
* *Autopohádky*, 2004
* *Music Bar*, 2005
* *Movie Bar*, 2006
* *[[07]]*, 2007
* *Když Chinaski tak naživo*, 2008
* *Autopohádky 2*, 2008
* *Není na co čekat*, 2010
* *Písničky z filmu Autopohádky*, 2011
* *Best of Chinaski – 20 let v síti*, 2013
* *Rockfield*, 2014
* *Není nám do pláče*, 2017
* *11*, 2019
* *Frihet*, 2022
* *Chinaski 30*, 2024

## Referencie

## Iné projekty

## Externé odkazy
* Oficiálny web skupiny Chinaski

Kategória:České popové hudobné skupiny
Kategória:České rockové hudobné skupiny
Kategória:Hudobné skupiny z Prahy
Kategória:Hudobné skupiny z 1987
Vicebsk

**Vicebsk** (, , ) je historické mesto v severovýchodnom Bielorusku, neďaleko hraníc s Ruskom. Mestom preteká rieka Západná Dvina. Je centrom Vicebskej oblasti a počtom obyvateľov (342 000) je 4. najväčšie mesto v Bielorusku.

## História
thumb|left|Vicebsk začiatkom 19. storočia

thumb|left|Umelecké centrum Marka Chagalla

Vicebsk je jedným z najstarších slovanských miest. Založila ho roku 947 knieža Oľga Kyjevská a skoro sa stalo sídlom kniežatstva a obchodným strediskom na ceste nazývanej *[[Iz Varjag v Greki]]*, tj. na ceste spájajúcej Baltské a Čierne more, resp. Škandináviu s Byzantskou ríšou. V roku 1320 sa Vicebsku zmocnilo Litovské veľkokniežatstvo, po Ľublinskej únie (1569) patrilo Poľsko-litovskému štátu. V prvom delení Poľska (1772) pripadlo Rusku; neskôr sa stalo sídlom Vicebskej gubernérie a vyrástlo tu veľa neoklasicistických budov. Roku 1812 tadiaľ tiahol do Ruska Napoleon Bonaparte.

Počas druhej svetovej vojny mesto v roku 1941 okupovali Nemci. Sovietske vojská Vicebsk oslobodili 27. júna 1944 počas prvej fázy operácie Bagration.

V rokoch 19191991 bol Vicebsk a celé Bielorusko súčasťou ZSSR, od roku 1991 je jedným z kultúrnych a hospodárskych centier samostatného Bieloruska.

## Kultúra
Veľkou kultúrnou a historickou pamiatkou je kostol *Zvestovania Panny Márie* : pochádza z polovice 12. storočia, bol niekoľkorát prestavaný, v roku 1961 sčasti zničený  a obnovený v roku 1992. Ďalej je v meste niekoľko iných kostolov, historická radnica a letné sídlo maliara Iľju Repina. Najznámejším vicebským rodákom je židovský maliar Marc Chagall (18871985).

## Hospodárstvo a doprava
Vicebsk je významným priemyslovým strediskom; sídli tu  strojársky závod na televízory *Vityaz*. Mesto leží mimo hlavnej tepny Minsk - Moskva, ale predsa len je dôležitým dopravným uzlom: stretávajú sa tu železničné i cestné ťahy severojužnej a západovýchodnej: (Petrohrad-Vitebsk-Orša-Homeľ-Kyjev a Riga-Polock-Vicebsk-Smolensk-Rusko).

## Partnerské mestá
*  Bălţi, Moldavsko

## Iné projekty


Kategória:Mestá v Bielorusku
Kategória:Vicebská oblasť
Prototyp

**Prototyp** môže byť:
*všeobecne: prvotný model, pôvodná forma, ktorá následne slúži ako vzor pre veci rovnakej kategórie.
*vo výrobe a technike: výrobok, stroj a podobne, ktorého výroba a funkčnosť neboli ešte vyskúšané v prevádzkových podmienkach, pozri prototyp (výroba)
*v polygrafii: skúšobný výtlačok, prvý výtlačok
*v metrológii: etalón
*v sémantike: vzorný príklad významovej kategórie, s ktorým sa potom porovnávajú ďalšie významy a podľa ich blízkosti rozhoduje, či do tej istej kategórie patria tiež, pozri prototyp (sémantika)
*v softvérovom inžinierstve: kus kódu, z ktorého sa rôznymi zmenami „klonujú“ ďalšie, pozri prototyp (softvér)
*v psychológii: typický zástupca triedy, ktorý zahŕňa najviac vlastností pre ňu príznačných (typických)
Anna-Maria Ravnopolská-Deanová

**Anna-Maria Ravnopolská-Deanová** (* 3. august 1960, Sofia, Bulharsko) je bulharská harfistka, skladateľka a hudobná pedagogička.

Študovala hru na harfu u Liana Pasquali (na Konzervatóriu v Bukurešti) a Susann McDonald (na Vysokej škole múzických umení v Bloomingtone).  
V roku 1992 debutovala ja sólistka v Carnegie Hall v New Yorku.

## Diskografia
* Bulgarian Harp Favorites, Arpa d’oro, CD 2003 
* Legende: French Music for Harp, Gega compact disc, 1999 
* Harpist at the Opera (honoring the Donizetti bicentennial), Arpa d'oro CD, 1997 
* Harps of the Americas (Paraguayan and pedal harps), Arpa d'oro CD, 1996 
* Erich Schubert Pop Harp Festival, Gega CD, 1994 
* A Harpist's Invitation to the Dance, Gega CD, 1992

## Tvorba
* Improvisation for harp solo, 2003
* “The turtle’s castle” for harp solo, 2003 
* Four compositions for harp on Haiku poetry, 2003 
* Waltz and Lullaby for piano solo, 2003 
* Rap Tango for harp and voice, 2003 
* Suite of eight dances: Laendrer, Tango, Fandango, Horo,
Kazachok, Arabian dance, Pavane, 2004
* "Fantasy on Traviata”,2005
* Two haiku pieces on Basho,2006
* “The mystic trumpeter” on Walt Whitman, 2006
* Five haiku pieces “Solo Honkadorae Renga”, 2006

## Personálna bibliografia
* Modeling orchestration on harp techniques in the works of Wagner, Smetana and Stravinski, “WHC Review”, to be published 
* The Harp in the orchestral works of Bulgarian Composers (1900-1930)
"Music yesterday-today", 2002 
* The Harp as a Coloristic Instrument in the Beginning of the Twentieth Century ("Арфата като колористичен инструмент в началото на ХХ век"), 200 pp., ISBN 954-90353-9-5, Music Society “Vassil Stefanov”, 2001
* The Harp as a Coloristic Instrument in the works of Claude Debussy, 
“Musical Horizons”, vol. 7 - 8, 2001, 21- 25, 27 - 33. 
* Transcriptions for solo harp, Sofia String Institute, 1995
* Regular contributor to the World Harp Congress Review, 1981- present 
* Arrangements for solo harp: Granados, Valses Poeticos, Albeniz, Suita Espagnol, 1988

## Externé odkazy
* Oficiálna stránka 

Kategória:Bulharskí hudobníci
Kategória:Bulharskí hudobní skladatelia
Kategória:Osobnosti zo Sofie
Lakovňa

**Lakovňa** je dielňa, hala, resp. prevádzka, v ktorej sa lakuje.

Napríklad v automobilovom priemysle ide o časť výrobného procesu, pri ktorom sa uskutočňuje povrchová úprava karosérie.

Kategória:Lakovanie
Lak

**Lak** je povrchová vrstva z prírodnej alebo umelej živice. Slúži na zvýšenie lesku alebo všeobecne na ochranu povrchu. Nanášanie **lak**u, lakového náteru, sa volá **lakovanie**.

Kategória:Lakovanie
Incubus (hudobná skupina)

**Incubus** je americká rocková skupina z mesta Calabasas v Kalifornii. Skupinu založili v roku 1991 spevák Brandon Boyd, sólový gitarista Mike Einziger a bubeník Jose Pasillas, ktorí navštevovali Calabasas High School. Neskôr sa k nim pridal basgitarista Alex "Dirk Lance" Katunich a DJ Gavin "DJ Lyfe" Koppell; oboch neskôr nahradili Ben Kenney resp. DJ Kilmore.

Skupina Incubus si počas svojej existencie získala komerčný úspech spoločne s vydaním niekoľkých úspešných singlov. Komerčný úspech si získala vydaním albumu *[[Make Yourself]]* v roku 1999. V roku 2001 sa stala ešte úspešnejšia vďaka vydaniu singlu „Drive“ a nasledujúcym albumom *[[Morning View]]*. Zatiaľ posledným albumom skupiny je *[[If Not Now, When?]]*, ktorý bol vydaný dňa 12. júla 2011.

## Hudobný štýl
Počas ich kariéry, skupina Incubus začlenila dosvojej tvorby prvky viacerých hudobných žánrov a štýlov, ako alternatívny rock, alternatívny metal, art rock, heavy metal, electro, funk, funk metal, jazz, hip-hop, nu metal, pop, rap metal, techno, thrash metal, post-grunge a trip-hop. Medzi interpretov, ktorí ovplyvnili tvorbu skupiny Incubus, patria Faith No More, Mr. Bungle, Red Hot Chili Peppers, Alice in Chains a Primus.

## Členovia
thumb|250px|Chris Kilmore v roku 2012.
;Súčasní
*Brandon Boyd – hlavné vokály, perkusie, občas gitara (1991 – súčasnosť)
*Mike Einziger – sólová gitara, klavír, sprievodný spev (1991 – súčasnosť)
*José Pasillas II – bicie (1991 – súčasnosť)
*Chris Kilmore – turntables, klávesy (1998 – súčasnosť)
*Ben Kenney – basová gitara, sprievodný spev (2003 – súčasnosť)

;Bývalí
*Alex "Dirk Lance" Katunich – basová gitara (1991 – 2003)
*Gavin "DJ Lyfe" Koppell – turntables, klávesy (1995 – 1998)

## Diskografia

;Štúdiové albumy
* *[[Fungus Amongus]]* (1995)
* *[[S.C.I.E.N.C.E.]]* (1997)
* *[[Make Yourself]]* (1999)
* *[[Morning View]]* (2001)
* *[[A Crow Left of the Murder...]]* (2004)
* *[[Light Grenades]]* (2006)
* *[[If Not Now, When?]]* (2011)

### Single na 1. mieste
:All of the following singles reached position No. 1 on the US Alternative Songs chart.


## Referencie

## Iné projekty

## Externé odkazy
* Oficiálna webstránka

## Zdroj

Kategória:Hudobné skupiny z Kalifornie
Kategória:Funkmetalové hudobné skupiny
Kategória:Raprockové hudobné skupiny
Kategória:Funkrockové hudobné skupiny
Kategória:Rapmetalové hudobné skupiny
Kategória:Poprockové hudobné skupiny USA
Kategória:Post-grunge hudobné skupiny USA
Kategória:Hudobné skupiny z 1991
Kategória:Pätice v hudbe
Turek (stroj)

náhľad|Replika Turka od Johna Gaughana

**Turek** bol mechanický stroj, prevádzkovaný v&nbsp;18.&nbsp;a&nbsp;19. storočí, ktorý jeho majitelia vydávali za šachový automat, mal aj turecké meno, Ilker. V skutočnosti bol však veľmi prepracovanou mystifikáciou. Mechanizmus skonštruoval roku 1771 slovenský vynálezca Johann Wolfgang Kempelen a verejnosti ho predviedol ešte toho roku na zámku Schönbrunn za prítomnosti kráľovnej Márie Terézie. Stroj dokázal zohrať dobrú šachovú partiu proti ľudskému protihráčovi alebo predviesť tzv.&nbsp;jazdcovu prechádzku&nbsp;– šachový problém ukladajúci hráčovi povinnosť obísť jazdcom celú šachovnicu tak, aby každé pole navštívil presne raz.

Svoj názov Turek dostal podľa svojho vzhľadu. Verejne bol prezentovaný ako automat, ale v skutočnosti išlo o mechanické zariadenie ukrývajúce skutočného šachistu, ktorý sa v&nbsp;prípade kontroly vnútra skrinky premiestňoval z&nbsp;jednej strany na druhú. Turka ovládal počas hry, pričom o ťahoch na šachovnici bol informovaný pomocou magnetov, na ktoré si svietil sviečkou. Turek hral v&nbsp;rôznych štátoch Európy a Ameriky po takmer 84&nbsp;rokov, pričom porazil mnoho svojich vyzývateľov vrátane štátnikov ako Napoleon Bonaparte a Benjamin Franklin. Aj keď mnoho ľudí podozrievalo, že vnútri stroja je skrytý človek, verejne bol podvod vysvetlený až v roku&nbsp;1857 v&nbsp;americkom časopise *The Chess Monthly*. V&nbsp;tej dobe už stroj neexistoval; v roku 1854 zhorel pri požiari.

## Iné projekty

## Externé odkazy
* Replika prístroja s fotografiami 

## Zdroj

Kategória:Šachové stroje
Phil Ivey

**Phil Ivey** (* 1. február 1976, Riverside, Kalifornia, USA) je americký profesionálny hráč pokru, ktorý je v súčasnosti považovaný za jedného z najlepších hráčov pokru. Má prezývku „Tiger Woods of Poker“ (Tiger Woods pokru).

## Pokrová kariéra
S pokrom začínal v Atlantic City, kde hrával pod prezývkou "No Home Jerome" ešte ako neplnoletý. Aj keď sa v súčasnosti skôr zameriava na cash games ako na turnaje, v roku 2002 dosiahol veľký úspech, keď získal tri náramky z turnajov World Series of Poker, čím vyrovanal rekord Phila Hellmutha a Teda Forresta za najviac víťazstiev za rok. V súčasnosti je držiteľom ôsmich náramkov víťaza z WSOP.

K roku 2008 jeho celkové príjmy z pokru prevýšili sumu 9,6 miliónov dolárov.

## Tituly Phila Iveyho na turnajoch WSOP
* 2000: $2,500 Pot Limit Omaha - $195 000
* 2002: $2,500 7 Card Stud Hi/Lo - $118 440
* 2002: $2,000 S.H.O.E. - $107 540
* 2002: $1,500 7 Card Stud - $132 000
* 2005: $5,000 Pot Limit Omaha - $635 603
* 2009: $2,500 No Limit 2-7 Draw Lowball - $96 367
* 2009: $2,500 Omaha Hi-Lo Split/Seven-Card Stud Hi-Lo Split - $864 800
* 2010: $3,000 H.O.R.S.E. - $329 840

## Referencie


## Externé odkazy
* Oficiálna webová stránka PhilIvey.com
* Profil Phil IveyPokerman.sk 
* Profil Phila Iveyho a jeho cesta na finálový stôl hlavného turnaja WSOP 2009 PokerPortal.sc

Kategória:Hráči pokru
Kategória:Osobnosti z Kalifornie
Karl Gordon Henize

**Karl Gordon Henize** (* 17. október 1926, Cincinnati, Ohio, USA – † 5. október 1993, Mount Everest, Nepál) bol americký astronaut z programu Skylab a letov s raketoplánmi.

## Život
### Mladosť a výcvik
Po základnej a strednej škole vyštudoval matematickú fakultu virginskej univerzity (University of Virginia), po ukončení štúdia v roku 1947 pokračoval na rovnakej univerzite štúdiom na fakulte astronómie. Doktorát astronómie obhájil v roku 1954. Potom slúžil v námorníctve. V roku 1967 bol vybraný do šiestej skupiny pripravujúcich sa amerických astronautov. V programe Skylab viedol pokusy ultrafialovej astronómie. Stal sa členom podporných posádok pre lety Skylab 2, Skylab 3 a Skylab 4. Po ukončení tohto programu sa preškolil na lety s raketoplánmi a stal sa 176. kozmonautom Zeme. Bol ženatý a mal štyri deti.

### Lety do vesmíru
Letel iba raz a to v roku 1985 na palube raketoplánu Challenger na sedemdennú misiu STS-51-F. Pre Challenger to bol ôsmy let, na palube boli: Charles Fullerton ako veliteľ, pilot Roy Bridges, ďalej dr. Karl G. Henize, dr. Franklin Musgrave, dr. Anthony England, dr. Loren Acton a dr. John-David Bartoe. Na obežnú dráhu vyniesli laboratórium Spacelab. Štartovali z Kennedyho vesmírneho strediska na myse Canaveral, pristáli na základni Edwards Air Force Base v Kalifornii.

* STS-51-F Challenger (29. júl 1985 – 6. august 1985)

### Po lete
V NASA zostal až do svojej smrti. Zomrel vo veku 66 rokov v roku 1993 pri pokuse o výstup na Mount Everest vo výške 6000 m na infarkt. 

## Literatúra
*

## Externé odkazy
* Henize, K.G. v Malej encyklopédii kozmonautiky

Kategória:Kozmonauti USA
Kategória:Úmrtia na infarkt myokardu
Kategória:Absolventi University of Virginia
Kategória:Osobnosti zo Cincinnati
Kuršská kosa

**Kuršská kosa** (, ) je piesočný polostrov, kosa na juhovýchodnom pobreží Baltského mora v Litve (kraj Klajpeda) a v Kaliningradskej oblasti Ruska. Tiahne sa v tvare úzkej, mierne ohnutej dúhy z juhozápadu na severovýchod od Kaliningradského polostrova ku Klajpede. Oddeľuje Kuršský záliv od Baltského mora. 

## Číselné údaje
Polostrov je 98 km dlhý a 400 m až 3,8 km široký.

## Geológia, flóra
Na pobreží Baltského mora sa vytvorili piesočné vyvýšeniny – predné duny (vysoké 4 až 12 m), ktoré sú niekedy spevnené rastlinstvom. Za nimi sa rozprestiera hrboľatá, miestami bahenná plochá rovina pokrytá trávou a krami. Pozdĺž celej kosy sa dvíha celý rad veľkých pieskových dún (priemerne vysokých 30 až 40 m, maximálne až 70 m) široká 300 m až 1 km. Veľká časť z nich je pokrytá lesmi (hlavne borovica, jelša lepkavá s prímesou dubu, lipy a brestu).

## Osídlenie
Kosa je chráneným prírodným územím. Nachádza sa na nej mesto Neringa.

## V zozname svetového dedičstva
Od roku 2000 je Kuršská kosa zaradená v zozname svetového kultúrneho dedičstva UNESCO.

## Literatúra
V tomto článku boli použité informácie z Veľkej sovietskej encyklopédie, heslo „Куршская коса“.

## Iné projekty

Kategória:Polostrovy Ruska
Kategória:Geografia Kaliningradskej oblasti
Kategória:Polostrovy Litvy
Kategória:Lokality Svetového dedičstva v Litve
Kategória:Lokality Svetového dedičstva v Rusku
Kategória:Národné parky v Rusku
Kategória:Kosy (geomorfológia)
Kategória:Piesočné duny
Březina (okres Svitavy)

**Březina** je obec v Česku v okrese Svitavy v Pardubickom kraji. 2. októbera 2006 tu žilo 363 obyvateľov.

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Svitavy
Scat

**Scat** je improvizovaný jazzový spev, pri ktorom sa používajú nezmyselné slová, slabiky alebo sa spieva bez artikulácie. Scat je obdobou inštrumentálnej improvizácie. Niekedy sa používa pri technike zvolanie-odpoveď.

## História
Scat sa objavil v ragtime na začiatku 20. storočia.

## Zaujímavosti
Známy, ale pravdepodobne nepravdivý príbeh hovorí, že scat vytvoril Louis Armstrong, keď si nemohol spomenúť na text piesne „Heebie Jeebies“ pri nahrávaní v roku 1926.

Kategória:Spev
Kategória:Hudobná terminológia
Kategória:Džez
Vietnow

**Vietnow** je tretia skladba albumu Evil Empire americkej metalovej kapely Rage Against the Machine.
Kriticky poukazuje na populárne pravicové relácie v rádiach, moderované napr. Rushom Limbaughom, G. Gordonom Liddym, Oliverom Northom alebo Michaelom Reaganom. Takisto pripomína kauzu zo začiatku 90.rokov, keď boli štyria losangeleskí policajti zachytení pri bití černošského motoristu Rodneyho Kinga.

Kategória:Rage Against the Machine
Kategória:Piesne z 1996
Pleven (mesto)

**Pleven** (po bulharsky *Плевен*) je 7. najväčšie mesto Bulharska.

## Poloha
Nachádza sa v severnej časti krajiny a je správnym strediskom rovnomennej oblasti. Nachádza sa na upätí pohoria Stará planina v Dunajskej nížine. Pleven je významné centrum severozápadného Bulharska a po Ruse a Varne najväčšie mesto severu Bulharska.

## Obyvateľstvo
V roku 2007 malo približne 137 000 obyvateľov, z čoho bolo 94 % Bulharov.

## Dejiny
Mimo Bulharsko je Pleven známy vďaka obliehaniu Plevna v roku 1877, významnému vojenskému stretnutiu v Rusko-tureckej vojne. Oslobodenie mesta spod tureckej nadvlády znamenalo ďalší rýchly postup ruských vojsk pri oslobodzovaní Bulharska.

## Partnerské mestá

## Iné projekty

## Externé odkazy
*Stránky mesta (bulharsky)


Kategória:Mestá v Bulharsku
Kategória:Pleven (oblasť)
Don Leslie Lind

**Don Leslie Lind**  (* 18. máj 1930, Midvale, Utah, USA – † 30. august 2022, Logan, Utah) bol americký astronaut z programu Skylab a letov s raketoplánmi.

## Život
### Mladosť a výcvik
Po základnej a strednej škole v roku 1953 absolvoval fyzikálnu fakultu univerzity v Utahu. Potom nastúpil k armáde, kde slúžil ako pilot amerického námorníctva na mnohých miestach. V roku 1964 obhájil doktorát v odbore vysokých energií. V roku 1966 bol prijatý do piatej skupiny amerických kozmonautov. Bol zaradený ako pilot v záložných posádkach pre Skylab 3 a Skylab 4. Po ukončení programu Skylab sa zaškolil na lety s raketoplánmi. Je ženatý a má sedem detí.

### Lety do vesmíru
Letel iba raz a stal sa 166. kozmonautom Zeme. Bolo to na jar roku 1985 na palube raketoplánu Challenger v sedemdennej misii STS-51-B. Pre Challenger to bol siedmy let, na palube boli: Robert Overmyer, Frederick Gregory, William Thornton, Norman Thagard, dr. Don L. Lind, Lodewijk van den Berg a  Taylor Wang. Na obežnú dráhu vyniesli laboratórium Spacelab 2 a tiež niekoľko pokusných zvierat. Štartovali z Kennedyho vesmírneho strediska na myse Canaveral, pristáli na základni Edwards Air Force Base  v Kalifornii.

* STS-51-B Challenger (29. apríl 1985 – 6. máj 1985)

### Po lete
V roku 1993 vyučoval ako profesor fyziky na univerzite Logan štátu Utah.

## Zdroje
*
*  STS-51-B v Malej encyklopédii kozmonautiky

Kategória:Kozmonauti USA
Kategória:Letci USA
Kategória:Príslušníci United States Navy
Kategória:Program Apollo Applications
Kategória:Program Skylab
Kategória:Osobnosti z Utahu
Kategória:Osobnosti NASA
Strom roka

[náhľad|[Borovica lesná, Veľké Borové, strom roka 2004]]
[náhľad|[Lipa veľkolistá pri kostole sv. Margity Antiochijskej v Kopčanoch, strom roka 2018]]
[náhľad|[Dub letný, Drnava, strom roka 2020]]

**Strom roka** je celoslovenská súťaž, ktorej cieľom je upozorňovať na význam stromov v životnom prostredí, vzbudzovať a posilňovať záujem verejnosti o svoje okolie ako aj umožniť širokej verejnosti predstaviť svoj najkrajší strom a možno aj príbeh, ktorý sa so stromom spája.
Vyhlasovaná je každoročne od roku 2003 (s výnimkou roku 2005) formou ankety. Organizátorom je v súčasnosti environmentálna nadácia Ekopolis so sídlom v Banskej Bystrici.

Finalistov do súťaže vyberá z verejne nominovaných stromov zmiešaná komisia, víťazný strom je volený vo verejnom hlasovaní a vyhlasovaný spravidla koncom októbra. Prvé tri stromy s najvyšším počtom hlasov získavajú odborné ošetrenie. Vyžrebovaní nominujúci a hlasujúci získavajú ocenenie v podobe knižných poukážok. Víťazný strom potom na jar ďalšieho roka reprezentuje Slovensko v súťaži Európsky strom roka.

## Ocenené stromy
Tabuľka obsahuje rok, názov stromu, jeho latinský názov, obvod kmeňa, výšku, vek a lokalitu.

## Referencie

## Pozri aj
* Zoznam chránených stromov na Slovensku

## Iné projekty

## Externé odkazy
* Strom roka na webe nadácie Ekopolis
* Európsky strom roka – súťaž, vyhlasovaná zoskupením európskych nadácií *Environmental Partnership Association*

Kategória:Stromy na Slovensku
Kategória:Slovenské ocenenia
Kategória:Vzniklo v 2003
Znak medzery

**Znak medzery** alebo **prázdny znak** je znak, ktorý sa vo vete vkladá medzi jednotlivé slová a za interpunkčné znamienka.

Kategória:Typografia